Palasso Gianco

O **Palàsso Gianco** (it: *Palazzo Bianco*) - dîto ascì *Palàsso do Lùcco Grimado* (it: *Palazzo Luca Grimaldi*), òpû *Palàsso Brignoe Sâ* - o l'è 'na costruçión stòrica scitoâ inta stràdda Garibàldi 11 a Zêna, inserîa o 13 de lùggio do 2006 inta lìsta di 42 palassi do Rolli de Zêna, conscideræ *Patrimònio de l'Umanitæ* UNESCO.

O palàsso o l'òspita 'na seçión di Musei da Stradda Neuva dedicòu a-a pitûa a Zêna e in Ligùria, da-o XVI a-o XVIII sécolo, con de seçioìn d'arte italiann-a, fiamìnga e spagnòlla.

## Stöia

O *Palàsso Gianco* o l'òcupa o scîto da câza costruîa da-o 1530 a-o 1540 da Lùcco Grimado, ch'o l'appartegnîva a 'na nòbile famìggia zenéize. Into 1658 o l'è diventòu de propietæ da famìggia Franchi de Candia e into 1711 o l'é stæto cedûo a Maia Durassa Brignoe-Sâ ch'a l'à ristruturòu pe òpera de l'architetto Giacomo Viano (1714-1716). Da alôa o l'è dîto *Gianco*, pe-o colôre di seu elementi decorativi esterni.

Into 1889, a-a mòrte da Maia Brignoe Sâ De Feræ, duchéssa de Galêa, o palasso o l'è divegnûo propiêtæ do Municipio de Zêna e destinòu a êse museo pùblico. O l'è stæto inauguròu into 1892, o quattroçentenâ da Scovèrta de l'America. Bonbardòu into 1942, o Palàsso Gianco o l'é stæto restauròu da l'architetto Franco Albini. L'alestiménto de coleçioìn o l'é stæto curòu da Carla Mazzarello, e o museo o l'é stæto riaverto a-o pùblico into 1950. Tra e coleçioìn gh'é 'n'arecugéita di tesciûi pe-a mòdda (damàsco, velûo, jeans).

## O Museo
L'é espòsto i dipinti do Pòulo Veroneise (*Crocifisción* e *Susanna e i vêgi*), Feipin Lippi (*Pâa do Françesco Lomellin*, 1502-1503), Zorzo Vasari (*Ritræto de 'n zóveno fiorentìn*), Lucco Cangiaxo (*Madònna da candéia*), Caravaggio (*Ecce Homo*), Parma o Zóveno, (*Cristo e a samaritana* e *L'adùltera*).

Tra i artisti forèsti, Pieter Paul Rubens (*Venere e Marte*), Hans Memling (*Crìsto benedixènte*) Antoon Van Dyck (*Vertummo e Pomona*), Gerard David (*Politico da Çervæa*), Francisco de Zurbarán (*Sant'Orsola* e *Sant'Eufemia*), Bartolomé Esteban Murillo (*Fûga in Egitto*), Giusepe de Ribera, Simon Vouet (*David co-a tésta do Golia*).

Pitoî zenéixi do baròcco son: Greghetto, Benardo Stroççi, Valeio Castello, Domenego Piola, Pòulo Gieumo Piola, Grigheu De Feræ, Lusciandro Magnasco (*Intrategniménto into giardìn d'Arbâ)*. 

Da-o 2009 l'é espòsto a scoltûa de Antonio Canova, *Manêna penitente*, ch'a l'é colocâ into vixìn Palàsso Döia-Tursci.

## Galerîa de òpere

Immaggine:Rubens, venere e marte, genova, 01.JPG|Pieter Paul Rubens, *Vénere e Marte*.
Immaggine:Vertumno e Pomona di Antonio Van Dyck.jpg|Antoon Van Dyck, *Vertùmmo e Pomôna*.
Immaggine:Valerio castello, martirio di s. lorenzo.JPG|Valerio Castello, *Martirio de San Loénso*.
Immaggine:Gerard david, polittico della cervara 01.JPG|Gerard David, *[[Polìttico da Çervæa]]*, 1506-1510
Immaggine:Luca cambiaso, madonna della candela, genova.JPG|Lucco Cangiaxo, *Madònna da candéia*
Immaggine:Michelangelo Merisi da Caravaggio - Ecce Homo - WGA04162.jpg|Caravaggio, *Ecce Homo*, 1605.
Immaggine:San Francesco d'Assisi riceve dall'angelo i sette privilegi di Jusepe de Ribera (2).JPG|Giusepe de Ribera, *San Françesco d'Assisi o riçeive da l'àngiou i sette privilêgi*.


## Nòtte


## Bibliografîa
* *Galleria di Palazzo Bianco: guida/a cura di Laura Tagliaferro e Clario Di Fabio*, Zêna, Comun-Assessorato a-e instituçioin e attivitæ culturali, 1991.
* *Musei di Strada Nuova a Genova: Palazzo Rosso, Palazzo Bianco e Palazzo Tursi/a cura di Piero Boccardo e Clario Di Fabio; fotografie di Massimo Listri*, Turin, U. Allemandi, 2004.
* *Musei di Strada Nuova a Genova*, Milan, Skira, 2010.

## Âtri progètti

Categorîa:Architetûe de Zêna
Categorîa:Musêi da Ligùria
Categorîa:UNESCO